जी20 या 20 का समूह एक अन्तःसरकारी मंच है जिसमें 19 सम्प्रभु राज्य, अफ्रीकीय संघ और यूरोपीय संघ शामिल हैं। यह विश्व अर्थव्यवस्था से सम्बन्धित प्रमुख मुद्दों, जैसे अन्तर्राष्ट्रीय वित्तीय स्थैर्य, जलवायु परिवर्तन शमन, स्वास्थ्य, कृषि, ऊर्जा, पर्यावरण, भ्रष्टाचार विरोध और संधारणीय विकास के सम्बोधन हेतु कार्य करता है।

जी20 विश्व की अधिकांश सबसे बड़ी अर्थव्यवस्थाओं के वित्त मन्त्रालयों से बना है, जिसमें औद्योगिक और विकासशील दोनों देश शामिल हैं; यह सकल विश्व उत्पाद का लगभग 80%, अन्तर्राष्ट्रीय व्यापार का 75%, वैश्विक जनसंख्या का द्वितृतीयांश और विश्व के भूमि क्षेत्र का 60% भाग है।

जी20 की स्थापना 1999 में एशियाई वित्तीय संकट के बाद वित्त मंत्रियों और केन्द्रीय बैंक के नियन्त्रकों हेतु वैश्विक आर्थिक और वित्तीय मुद्दों पर चर्चा हेतु एक मंच के रूप में हुई थी। 2008 के पश्चात्, जी20 शिखर सम्मेलन को प्रतिवर्ष न्यूनतम एक बार क्रमिक अध्यक्षता में आयोजित किया जाता है, जिसमें प्रत्येक सदस्य के शासनप्रमुख या राष्ट्रप्रमुख, वित्त मंत्री, या विदेश मंत्री और अन्य उच्च पदस्थ अधिकारी शामिल होते हैं;  यूरोपीय संघ का प्रतिनिधित्व यूरोपीय आयोग और यूरोपीय केन्द्रीय बैंक द्वारा किया जाता है। अन्य देशों, अन्तर्राष्ट्रीय संगठनों और असरकारी संगठनों को शिखर सम्मेलन में सहभागिता हेतु आमंत्रित किया जाता है, कुछ को स्थायी रूप से।

2007-2009 का वित्तीय संकट के प्राक्काल में जी20 को राष्ट्र/शासन प्रमुख के स्तर तक उन्नत किया गया था, और 2009 में इसे "अन्तर्राष्ट्रीय आर्थिक सहयोग हेतु प्रमुख मंच" के रूप में नामित किया गया था।

जी-20 नई दिल्ली शिखर सम्मेलन, 2023 में भारतीय प्रधानमंत्री नरेन्द्र मोदी ने घोषणा की कि अफ्रीकीय संघ को जी20 के सदस्य के रूप में शामिल किया गया है, जिससे यह 21तम सदस्य बन गया है।

सदस्य 
, समूह में 21 सदस्य हैं: अर्जेंटीना, औस्ट्रेलिया, ब्राज़ील, कनाडा, चीन, फ्रांस, जर्मनी, भारत, इण्डोनेशिया, इताली, जापान, मैक्सिको, रूस, सौदी अरब, दक्षिण अफ्रीका, दक्षिण कोरिया, तुर्की,  यूनाइटेड किंगडम, संयुक्त राज्य अमेरिका, यूरोपीय संघ और अफ्रीकीय संघ।  अतिथि आमंत्रितों में अन्य देशों के अतिरिक्त, स्पेन, संयुक्त राष्ट्र, विश्व बैंक और आसियान शामिल हैं।

जी20 सम्मेलन में प्रतिनिधि के तौर पर 19 देशों के प्रतिनिधि शामिल होते हैं और एक यूरोपीय संघ शामिल होता है। नेताओं के शिखर सम्मेलन में, 19 देशों के नेताओं और यूरोपीय संघ के नेता शामिल होते हैं और मंत्री स्तर की बैठकों में, 19 देशों के वित्त मंत्री और केंद्रीय बैंक गवर्नर और यूरोपीय संघ के वित्त मंत्री और केंद्रीय बैंक के गवर्नर शामिल होते हैं।

प्रत्येक वर्ष स्पेन के अतिरिक्त, जी20 के अतिथियों में आसियान देशों के अध्यक्ष; दो अफ्रीकी देश (अफ्रीकी संघ के अध्यक्ष और अफ्रीका के विकास के लिए नई साझेदारी के प्रतिनिधि) और एक देश (कभी-कभी एक से अधिक) जी20 के अध्यक्ष द्वारा प्रत्येक बार आमंत्रित किया जाता है, आमतौर पर वे अपने ही क्षेत्र से होते हैं।

नेताओं

सदस्य देश

इन 21 सदस्यों के अतिरिक्त, कई अन्य अन्तर्राष्ट्रीय मंचों और संस्थानों के मुख्य कार्यकारी अधिकारी जी20 की बैठकों में भाग लेते हैं। इनमें अन्तर्राष्ट्रीय मुद्रा कोष के प्रबन्ध निदेशक और अध्यक्ष, विश्व बैंक के अध्यक्ष, और विकास सहायता समिति के अध्यक्ष शामिल हैं।

G20 की सदस्यता किसी भी वर्ष में विश्व की 21 सबसे बड़ी अर्थव्यवस्थाओं को प्रतिबिम्बित नहीं करती है;  जैसा कि संगठन कहता है:

ये भी देखें
 ब्रिक्स
  ग्लोबल गवर्नेंस, अंतर्राष्ट्रीय संबंधों पर एक शैक्षिक पत्रिका
 महान शक्ति
 जी 20 शिखर सम्मेलनों की सूची 
 क्षेत्रीय शक्ति

बाहरी कड़ियाँ 

 Official G-20 website (English version), also available in Russian
 G-20 Seoul Summit 2010
 G-20 Information Centre from the University of Toronto
 A Guide To Committees, Groups, And Clubs from the International Monetary Fund
 G-20 Special Report from The Guardian
 IPS News – G-20 Special Report
 The G-20's role in the post-crisis world by FRIDE
 The Group of Twenty—A History, 2007
 Economics for Everyone: G20 – Gearing for Growth

सन्दर्भ 

अंतरराष्ट्रीय सगठन